
Parlamentul  României

Camera  Deputaţilor

Comisia pentru industrii si servicii






                 Bucureşti, 04.12.2007





                                                           Nr.23/336/2007
AVIZ

asupra proiectului de Lege privind trecerea unui teren, proprietate publică a statului, din administrarea Staţiunii de Cercetare-Dezvoltare Agricolă Suceava, din subordinea Academiei de Ştiinţe Agricole şi Silvice „Gheorghe Ionescu-Siseşti” în administrarea Ministerului Economiei şi Finanţelor


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru învăţământ, ştiinţă, tineret şi sport şi Comisiei pentru agricultură, silvicultură, industrie alimentară şi servicii specifice, cu proiectul de Lege privind trecerea unui teren, proprietate publică a statului, din administrarea Staţiunii de Cercetare-Dezvoltare Agricolă Suceava, din subordinea Academiei de Ştiinţe Agricole şi Silvice „Gheorghe Ionescu-Siseşti” în administrarea Ministerului Economiei şi Finanţelor, transmis cu adresa nr. P.L.x 740 din 05 noiembrie 2007, înregistrat sub nr.23/336 din 06 noiembrie 2007.


Consiliul Legislativ, cu avizul nr.1098/17.08.2007, avizează favorabil proiectul de lege.



Examinarea proiectului de lege a avut loc în şedinţa comisiei din data de 04 decembrie 2007. 


Proiectul de lege are ca obiect de reglementare stabilirea cadrului juridic pentru trecerea unui teren cu o suprafaţă de 6850 mp din administrarea Staţiunii de Cercetare-Dezvoltare Agricolă Suceava în administrarea Ministerului Economiei şi Finanţelor, pentru realizarea investiţiei „Trecerea la tensiunea de 400 kV a axului Gutinaş – Bacău – Roman – Suceava din cadrul Sistemului Naţional de Transport al Energiei Electrice”.


În urma dezbaterilor, membrii comisiei au hotărât, în unanimitate, avizarea favorabilă a proiectului de lege.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Cameră decizională pentru acest proiect de lege este Camera Deputaţilor.

PREŞEDINTE,
Iulian Iancu
Expert parlamentar, Isabela Robe

